Puurtilan pientenkoulun esiopetuksen oppimiskokonaisuus aiheena : käsityö

Lähdimme työtiimimme kanssa suunnittelemaan käsityötehtävää yhdelletoista eskarilaiselle. Ensin pohdimme tiimin kanssa mikä olisi meille mahdollista toteuttaa ja lapsia innostavaa ja laaja-alainen ja eri työmenetelmiä mahdollistava. Päädyimme kutomaan pienillä kangaspuilla omat tunnematot.

Aloitimme prosessin kokoontumalla lapset ja aikuiset lattialle piiriin. Kuuntelimme matonkutojan tarinan sini mattosesta. Kertomuksessa saimme tietää milloin ja kenelle matto valmistunut, missä asunut, mistä materiaalista ja miten tehty.

Tarina auttoi lapsia saamaan suullista tietoa työmenetelmästä ja kangaspuista. Kerroin myös tulevasta tehtävästä ja näytimme pienet kangaspuut ja havainnollistimme myös niillä miten kutominen tapahtuu. Tutustuimme eri materiaaleista valmistettuihin mattoihin.

Ennen työn aloittamista kävimme retkellä eskarilaisten kanssa Soisalo-opiston kevätruppeama näyttelyssä Tehtaan koululla. Menimme linja-autolla ja sekin oli jo elämys joillekin ja kerroin myös Tehtaan koulun tarinaa. Näyttelyssä tutustuimme eri materiaaleista valmistettuihin töihin. Suuret kangaspuut herättivät ihastusta ja ihmetystä mm. miten ne on saatu mahtumaan huoneeseen. Käynti herätti kysymyksiä ja saimme kuulla vastauksia suoraan kutojilta.

Valitsimme tunnevärit Vivaldin kevään soidessa taustalla ja istuimme silmät kiinni miettien mikä väri saa meidät hyvälle tuulelle. Värit jäivät mieleemme ja siirryimme paperimattojen tekoon. Pujottelimme paperisuikaleita kartonkipohjaan. Jokaiselle tuli mieleisensä värit ja lopputulokseen lapset olivat erittäin tyytyväisiä. Laitoimme paperimatot käytävän senälle narulle roikkumaan ja vanhempien ihasteltaviksi.

Kangaspuihin siirryimme seuraavaksi. Työ tehtiin kahdenkesken aikuisen kanssa. Työn ohessa lapset kertoivat mihin ja kenelle matto tulee ja osa antoi jopa nimenkin sille. Lapset innostuivat kertoilemaan ja jutustelemaan muutenkin. Kukaan lapsista ei sanonut ei halua kutoa tai en jaksa. He odottivat innokkaina omaa vuoroaan varsinkin pojat. Työ oli tavoitteelista ja pitkäjänteisestä. Valmiit työt laitettiin esille säkkikankaalla päällystettyyn styroxlevyyn. Mattoja ihasteltiin ja mietittiin osalle nimiä. Lopuksi otin puhelimen kameralla kuvia töistä ja näytin lapsille ne.

Työssä opittiin myös kestävän kehityksen menetelmää: kaikkea ei tarvitse ostaa valmiina vaan matonkuteetkin voi tehdä itse. Lapset repivät vanhoja kankaita ja tekivät niistä kuteita.

Loppuarvioinnissa olimme aikuisetkin tyytyväisiä projektiin ja saimme ideoita seuraavaan projektiin. Silloin lapsille voisi antaa vapaammat kädet työn suunnitteluun jos aihe olisi yhteinen esim. nukketeatteri . Nuket, lavasteet, tarina olisi lasten ja loppuhuipennus olisi joulu/kevätjuhla.